PLANT A PHOBL IFANC, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Deddf Gofal Plant 2006 (Asesiadau Awdurdodau Lleol) (Cymru) 2008 a deuant i rym ar 1 Ebrill 2008. 2 Mae'r Rheoliadau hyn yn gymwys o ran Cymru . Dehongli 2 1 Yn y Rheoliadau hyn— ystyr “addysg feithrin am ddim” (“ free nursery education ”) yw darpariaeth a wneir o dan drefniadau rhwng y darparydd a'r awdurdod lleol yn unol â dyletswydd yr awdurdod lleol o dan adran 118 o Ddeddf Safonau a Fframwaith Ysgolion 1998 ; ystyr “asesiad” (“ assessment ”) yw'r asesiad a gyflawnir gan awdurdod lleol o dan adran 26(1) o'r Ddeddf; ystyr “darparydd gofal plant” (“ childcare provider ”) yw unrhyw berson sy'n darparu gofal plant; ystyr “y Ddeddf” (“ the Act ”) yw Deddf Gofal Plant 2006; ystyr “gofal plant” (“ childcare ”) yw gofal y mae'n ofynnol ei gofrestru o dan ran 10A o Ddeddf Plant 1989 neu ofal y byddai'n ofynnol ei gofrestru o dan ran 10A onibai am y ffaith y darperir ef ar gyfer plentyn 8 oed neu drosodd; ystyr “hyd sesiwn” (“ session length ”) yw'r cyfnod hiraf o amser y bydd darparydd gofal plant yn gofalu am blentyn mewn diwrnod; ystyr “partneriaid yr awdurdod lleol” (“ local authority’s partners ”) yw'r partneriaid perthnasol fel y diffinnir y term yn adran 25 o Deddf Plant 2004 a Chanolfan Byd Gwaith 2 Yn y Rheoliadau hyn, dyma'r ystodau oedran— a 2 oed ac yn is; b 3 oed a 4 oed; c 5 oed, 6 oed a 7 oed; ch 8 oed, 9 oed a 10 oed; d 11 oed, 12 oed, 13 oed a 14 oed; ac dd o ran plant anabl yn unig, 15 oed, 16 oed a 17 oed. 3 Yn y Rheoliadau hyn, dyma'r mathau o ofal plant— a gwarchod plant; b gofal diwrnod llawn; c gofal am sesiwn; ch gofal y tu allan i oriau ysgol; a d creches Materion i'w cynnwys yn yr asesiad 3 1 Rhaid i'r asesiad gynnwys o ran pob ardal awdurdod lleol fanylion am— a y nifer o leoedd addysg feithrin am ddim sy'n ofynnol; b y nifer o leoedd addysg feithrin am ddim sydd ar gael; c o ran pob un o'r mathau o ofal plant a phob ystod oedran— i y nifer o leoedd sy'n ofynnol; ii y nifer o leoedd sydd ar gael; iii y nifer o leoedd sy'n ofynnol y gellir defnyddio'r elfen o ofal plant sydd yn y credyd treth gwaith ar eu cyfer; iv y nifer o leoedd sydd ar gael y gallai rhieni ddefnyddio'r elfen o ofal plant sydd yn y credyd treth gwaith ar eu cyfer; v yr adegau pan fo gofal plant yn ofynnol; vi yr adegau pan fo gofal plant ar gael; vii ystod yr hydoedd sesiwn a gynigir gan ddarparwyr gofal plant; viii y gofynion am ofal arbenigol i blant anabl a phlant ag anghenion addysgol arbennig; ix y nifer o leoedd sydd ar gael sy'n addas i blant ag anghenion addysgol arbennig neu sydd angen gofal arbenigol oherwydd anabledd; x y nifer o leoedd sy'n ofynnol ar gyfer gofal plant drwy gyfrwng y Cymraeg ac yn ddwyieithog; xi y nifer o leoedd gofal plant i blant Cymraeg a dwyieithog sydd ar gael; xii y nifer o leoedd gwag a lleoedd heb gael eu defnyddio; ac ystod y taliadau ar gyfer y gofal plant. 2 Rhaid i'r asesiad gynnwys crynodeb o anghenion gofal plant nad ydynt yn cael eu diwallu yn ardal yr awdurdod lleol gan gynnwys y rheini sy'n ymwneud â'r canlynol— a y mathau o ofal sydd ar gael; b oedran y plant y mae gofal ar gael iddynt; c fforddiadwyedd gofal plant; ch amserau pan fo gofal plant ar gael; d anghenion penodol plant anabl; dd argaeledd gofal plant drwy gyfrwng y Gymraeg ac yn ddwyieithog; a e lleoliad y gofal plant. Ymgynghori 4 Wrth baratoi'r asesiad, rhaid i'r awdurdod lleol ymghynghori â'r canlynol— 1 plant; 2 rhieni; 3 darparwyr gofal plant; 4 personau sy'n cynrychioli plant, rhieni a darparwyr gofal plant; 5 personau sydd â buddiant mewn gofal plant a phersonau sy'n cynrychioli'r rheini sydd â buddiant mewn gofal plant; 6 personau sy'n cynrychioli cyflogwyr a chyrff cyflogwyr lleol; 7 cyflogwyr lleol; 8 awdurdodau lleol cyfagos; 9 ysgolion; a 10 colegau addysg bellach sydd yn yr ardal fel y mae'n ystyried sy'n briodol. 5 Wrth baratoi'r asesiad, rhaid i'r awdurdod lleol ymghynghori â'r canlynol— 1 y Bwrdd Lleol ar gyfer Diogelu Plant; a 2 partneriaid yr awdurdod lleol. Crynodeb ddrafft 6 Cyn cyhoeddi crynodeb o'r asesiad o dan reoliad 3, rhaid i'r awdurdod lleol sicrhau bod drafft ar gael yn gyffredinol o'r crynodeb o'r asesiad y mae'n bwriadu ei gyhoeddi er mwyn rhoi cyfle i'r personau a restrir yn rheoliad 4 a 5 gyflwyno sylwadau ar y drafft. 7 Rhaid i'r awdurdod lleol ddiwygio crynodeb o'r asesiad drafft yn y dull y mae'n ystyried sy'n briodol wrth ymateb i unrhyw sylwadau a gafwyd yn rhinwedd rheoliadau 4 a 5. Cyhoeddi'r Asesiad 8 Rhaid i'r awdurdod lleol gyhoeddi crynodeb o'r asesiad ar wefan yr awdurdod lleol. 9 Rhaid i'r awdurdod lleol adneuo copïau o grynodeb yr asesiad mewn llyfrgelloedd cyhoeddus, sefydliadau gofal plant, ysgolion a lleoedd cyhoeddus eraill y mae'n ystyried sy'n briodol. 10 Rhaid i grynodeb o'r asesiad gynnwys— 1 yr wybodaeth a bennir yn rheoliad 3(1) o ran ardal yr awdurdod lleol yn gyffredinol; a 2 yr wybodaeth a bennir yn rheoliad 3(2). Jane Hutt Y Gweinidog dros Blant, Addysg, Dysgu Gydol Oes a Sgiliau, un o Weinidogion Cymru. 28 Ionawr 2008